Tervetuloa seuraamaan 6-osaista -
Herran päivä alkaa pian -opetussarjaa lopunajoista.
Uskotko sinä, että Herra päivä alkaa pian?
Mikä on tämä Herran päivä?
VT:ssa ja UT:ssa on paljon kuvauksia Herran päivästä.
Se on aikakausi, jolloin Jumala tuomitsee maailman -
ja pelastaa oman kansansa. Kuten Nooan kautta Nooan aikana.
Jeesuksen aikana Jumala siirsi Jeesuksen ylle ihmiskunnan synnit.
Silloin ei tullut totaalista tuhoa, mutta Herran päivä Ilmestyskirjassa -
on aivan oma jaksonsa. Seitsemän vuoden jakso, -
jolloin Jumala tuomitsee tämän aikakauden ihmiset.
Johannes oli siirretty vangiksi Patmoksen saarelle -
ja hän kirjoittaa näin: "Minä olin hengessä Herran päivänä, -
ja kuulin takaani suuren äänen, ikäänkuin pasunan äänen"
Tämä voidaan käsittää niin, jos katsotaan koko kirjaa, -
että Johannes siirrettiin Hengessä Herran päivään.
Hän näkee, kuinka Ihmisen Pojan muotoinen siellä käyskentelee -
seitsemän kultaisen lampunjalan keskellä.
Minä uskon ja tulkitsen, että tämä Ihmisen Poika on ylimmäinen pappi, -
joka käyskentelee seitsemän kultaisen lampunjalan keskellä -
ja tätä on edeltänyt suuri luopumuksen ajanjakso.
Jeesus ylimmäisenä pappina puhdistaa nämä lamput.
Ylimmäisenä pappina poistaa karstan ja sytyttää ne uudelleen.
Nämä seitsemän lamppua viittaavat Jumalan seitsemään seurakuntaan, -
kuten ilmestyskirja meille kertoo.
Johannes jatkaa, Ilm. 1:7: -
"Katso, hän tulee pilvissä, ja kaikki silmät saavat nähdä hänet, -
niidenkin, jotka hänet lävistivät, ja kaikki maan sukukunnat -
vaikeroitsevat hänen tullessansa. Totisesti, amen."
Apt. 2:20 kertoo siitä, että Herran päivä on -
suuri ja julkinen, eli avoin.
Ilmestyskirjan nimi, Apokalypsis, -
viittaa verhon pois vetämiseen.
Apokalypto tarkoittaa peitteen pois vetämistä.
Eli verho vedetään pois ja ilmestyskirjan tapahtumat alkavat.
Minä uskon, että tämä ensimmäinen luku, 'Ihmisen Poika ilmestyy', -
kertoo siitä, että kun hän ilmestyy, -
niin viimeinen seitsenvuotinen ajanjakso alkaa.
Tämän Herran päivän jälkeen -
alkaa tuhatvuotinen valtakunta täällä maanpäällä.
Eli Herran päivä on tuomioiden aika, -
kun ihmiskunnan syntien mitta on täysi.
Uskon, että olemme tässä aikakaudessa hyvin pian, -
ellemme jo lähestymässä sitä nopeasti.
Herran päivä on ajanjakso, jolloin Jeesus ottaa hallintavallan -
ja maksaa jokaiselle palkan hänen tekojensa mukaan.
Ilmestyskirjan luvussa 11, jakeessa 15 sanotaan näin: -
"Ja seitsemäs enkeli puhalsi pasunaan; -
niin kuului taivaassa suuria ääniä, jotka sanoivat: -
"Maailman kuninkuus on tullut meidän Herrallemme ja hänen Voidellullensa,
ja hän on hallitseva aina ja iankaikkisesti".
Filippiläiskirje 1:6 sanoo, että Herran päivä on Kristuksen Jeesuksen päivä.
Se on päivä, jolloin ihmiset tulevat näkemään vaiheittain, -
että Jeesus on kaikkivaltias.
Hänelle on annettu kaikki valta taivaassa ja maanpäällä.
Ilm. 11:18 jatkaa näin: -
"Ja pakanakansat ovat vihastuneet, mutta sinun vihasi on tullut, -
ja tullut on aika tuomita kuolleet ja maksaa palkka sinun palvelijoillesi."
Matt. 24:42 kertoo meille, kuinka Jeesus tulee.
Täällä sanotaan näin: -
"Valvokaa siis, sillä ette tiedä, minä päivänä teidän Herranne tulee.
Mutta se tietäkää: jos perheenisäntä tietäisi, millä yövartiolla varas tulee,
totta hän valvoisi, eikä sallisi taloonsa murtauduttavan.
Sentähden olkaa tekin valmiit, -
sillä sinä hetkenä, jona ette luule, Ihmisen Poika tulee."
Tästä näemme, että Jeesus tulee ikään kuin salaa.
Yhtäkkiä Hän pelastaa omansa mutta tuomitsee tämän maailman.
Minä näen tietyn järjestyksen tässä.
1. Piet. 17 kertoo meille, että tuomiot alkavat seurakunnasta.
Siksi uskon, että Jeesus tulee Ihmisen Poikana, ylimmäisenä pappina -
ja hän puhdistaa Jumalan seitsemän seurakuntaa, -
mitkä mainitaan ilmestyskirjassa. Hän poistaa karstan lampuista, -
sytyttää lamput palamaan uudestaan kirkkaalla liekillä.
Jumalan seurakunta tulee kirkkaasti loistamaan tänä viimeisenä aikana -
ennen kuin se otetaan pois.
Siksi tulee samankaltainen tilanne, kuin Ananian ja Safiran tapaus.
Kun Jumalan voima tulee selkeästi ja kirkkaasti seurakunnan keskelle, -
siellä ei enää sallita pienintäkään syntiä.
Ananian ja Safiran tapauksessa oli, ehkä meidän mielestä vähäinen, -
valehtelu, pieni synti mutta kuitenkin he menettivät henkensä -
Jumalan voiman läsnäolossa.
1. Kor. 3:12,13 kertoo meille vielä lisää Herran päivästä -
ja sanoo näin: -
"Mutta jos joku rakentaa tälle perustukselle, rakensipa kullasta, -
hopeasta, jalokivistä, puusta, heinistä tai oljista -
[puhutaan Kristus-rakennuksesta, seurakunnasta, -
yksilöuskovan omasta hengellisestä elämästä], -
niin kunkin teko on tuleva näkyviin; sillä sen on saattava ilmi se päivä -
[Herran päivä], joka tulessa ilmestyy, -
ja tuli on koetteleva, minkälainen kunkin teko on.
Jos jonkun tekemä rakennus kestää, on hän saava palkan;
mutta jos jonkun tekemä palaa, joutuu hän vahinkoon; -
mutta hän itse on pelastuva, kuitenkin ikäänkuin tulen läpi."
Joku voi ajatella, että tässä puhutaan kuolinpäivästä, -
ja ihan hyvin voidaan käsittää, että tämä jae puhuu kuolinpäivästä, -
että me kaikki joudumme Kristuksen tuomioistuimen eteen, jossa meidät -
tuomitaan omien tekojemme mukaan. Mutta tässä sanotaan myös näin, -
että me kaikki tulemme pelastumaan ikäänkuin koetuksen tulen lävitse.
Eli Herra puhdistaa seurakuntansa.
Seuraavaksi Jeesus tuomitsee, puhdistaa Herran päivänä Israelin.
Sak. 13:8 kertoo, että juutalaisista kaksi kolmasosaa tulee -
Raamatun mukaan tuhoutumaan, yksi kolmasosa jää jäljelle -
ja sekin viedään tulen lävitse.
Lopuksi Herran päivänä Jeesus tuomitsee -
vielä elossa olevat jumalattomat. Jes. 24:13 kertoo tästä viininkorjuusta
ja kuinka vähän jää kansoja jäljelle.
Kansoista vain pieni jäännös jää tuhatvuotiseen valtakuntaan.
Herran päivänä sielunvihollisen valtakunta tulee ensin maanpäälle -
ja sitten se tuhoutuu.
Ilm. 12:7 kertoo näin:
"Ja syttyi sota taivaassa: Miikael ja hänen enkelinsä sotivat -
lohikäärmettä vastaan; ja lohikäärme ja hänen enkelinsä sotivat."
Eli Herra kostaa sinä päivänä sielunviholliselle.
Jesajan kirja kertoo tästä vielä tarkemmin.
Jes. 27 sanoo meille näin: -
"Sinä päivänä [Herran päivänä] Herra kostaa kovalla, suurella ja väkevällä -
miekallansa Leviatanille, kiitävälle käärmeelle, ja Leviatanille, -
kiemurtelevalle käärmeelle, ja tappaa lohikäärmeen, joka on meressä."
Huomatkaa, mitä seuraava jae sanoo. "Sinä päivänä sanotaan: -
"On viinitarha, tulisen viinin tarha; laulakaa siitä:"
Viinitarha viittaa Kristuksen seurakuntaan.
Monet ajattelee, ettei Kristuksen seurakunta ole enää maapäällä, -
sehän temmataan ennen Herran päivää.
Mutta tarkastellaanpa tarkemmin, mitä Raamattu sanoo.
Jumala antaa erityisen hengenvuodatuksen -
näitä viimeisiä päiviä varten.
Ilm. 20:10 kertoo, että Herran päivän lopussa -
perkele heitetään tulijärveen.
Herran päivän alusta kerrotaan, -
että kun sota alkaa taivaassa, Miikael ja hänen enkelinsä sotivat.
Dan. 9:27 kertoo, että kun vihollisen voimat ja langenneet enkelit -
tulee maanpäälle, puhutaan antikristillisistä voimista.
"Ja hän tekee liiton raskaaksi monille yhden vuosiviikon ajaksi, -
ja puoleksi vuosiviikoksi [3,5 vuoden ajaksi, -
vuosiviikko on 7 vuotta] hän lakkauttaa teurasuhrin ja ruokauhrin; -
ja hävittäjä tulee kauhistuksen siivillä.
Tämä loppuu vasta, kun säädetty tuomio vuodatetaan hävittäjän ylitse."
Jeesus sanoi itse, että tulee aika, jolloin kukaan ei voi tehdä enää työtä,
koska maanpäällä oleva aikakausi on niin pimeä (Joh. 9:4).
Kun hävittäjä tulee maanpäälle, tulee täydellinen pimeys 3,5 vuoden ajaksi.
Minä uskon henkilökohtaisesti, että seurakunta on täällä valtaosiltaan -
ensimmäiset 3,5 vuotta ja tekee vielä suurta sadonkorjuuta.
Seurakunta on maailman valo, Matt. 5:14 sanoo tämän.
Kun seurakunta otetaan pois, niin maailman valo otetaan pois.
Silloin tänne jää vain pimeys, antikristillinen pimeys.
Herran päivä on myöskin sotien aikakausi ennen rauhanvaltakuntaa.
Daniel, joka profetoi noin 700 eKr., sai sanoman (Dan 9:26), -
"Ja loppuun asti on oleva sota: hävitys on säädetty.".
Eli Herran päivä on sotien aikakausi ennen rauhanvaltakuntaa.
Uskon, että on pääasiallisesti kaksi sotaa: -
Ns. Googin sota, jota johtaa Pohjan kuningas (Dan. 11:1)
Kuka on tämä Pohjan kuningas? Uskon, että se on Venäjä.
Venäjä, joka tulee hyökkäämään Israeliin Iranin ja Turkin kanssa.
Mukana on muitakin arabikansoja. Tämä on Googin sota.
Goog -nimi tarkoitta vuorta.
Ilm 20:8 kertoo, että Goog käsitteenä viittaa myöskin -
kaikkiin kansoihin maan neljällä kulmalla. Goog ja Maagog.
Sen tähden uskon, että Googin sota viittaa myöskin 3. maailmansotaan, -
ennen viimeistä Harmagedonin sotaa.
Mikä on vihollisen tarkoitus, kun hän lähtee tällaisiin suuriin sotiin?
Minä uskon, että hän haluaa tuhota Jumalan kansan ja Israelin.
Sefanja 1:15,16 "Vihan päivä on se päivä, tuskan ja ahdistuksen päivä, -
häviön ja hävityksen päivä, pimeyden ja synkeyden päivä, -
pilven ja sankan sumun päivä, pasunan ja sotahuudon päivä."
Tämä kuvaus koskee eritoten jumalattomia ihmisiä -
mutta Jumalan seurakunnan keskelle tulee suuri kirkkaus, -
josta puhumme myöhemmin.
Raamattu kertoo, että Herran päivän seurauksena suurin osa -
maapallon väestöstä tuhoutuu. Vain pyhä jäännös jää jäljelle.
Herran päivä on myöskin sairauden ja pelon päivä.
Jes. 17:11 sanoo, että Herran päivä on sairauden päivä.
Olemme keskellä suurta pandemiaa. Onko tämä merkki?
Onko korona merkki? Jätän tämän sinulle arvioitavaksi.
Luuk. 21:11 sanoo "ja tulee suuria maanjäristyksiä, tulee ruttoa".
Alkuteksti käyttää sanaa 'loimos', kulkutauteja.
Tulee siis kulkutauteja, jollainen korona on.
"nälänhätää monin paikoin,-
ja taivaalla on oleva peljättäviä näkyjä ja suuria merkkejä."
Ufoilmestysten määrä on lisääntynyt ihan radikaalisti viime vuosina.
Minä ennustan ja olen ennustanut, -
että ufoilmestykset tulevat lisääntymään, -
koska ne ovat demonisia ilmentymiä.
Kun tulee uskovien vainoja ja suuria mullistuksia, Ilm. 18 kertoo, -
että maailmantalous, markkinatalous tulee romahtamaan.
Näemme jo enteitä siitä, kun olemme nähneet, -
mitä korona on saanut aikaan.
Ilm. 14:10 kertoo, että ihmiset juovat Jumalan vihan viiniä -
ja menevät mieleltään sekaisin.
Tulee kaaosta, mellakoita ja mielenosoituksia.
Olemme nähneet kaikkea tätä jo.
Ilm. 17:6 kertoo tästä samasta.
Ihmiset, jotka eivät turvaa Jeesukseen, -
juovat Jumalan vihan viiniä.
Käytännössä he antautuvat pahoille hengille.
Pahat henget ottavat heidän mielensä hallintaansa -
ja siksi ihmiset muuttuvat järjettömiksi.
Jes. 19 profetoi, -
että päättäjät hämmentyvät, -
eivätkä kykene enää tekemään järkeviä päätöksiä.
Viime aikoina on tullut aika paljon sellaista ajatusta, -
että rokote olisi tekijä, jonka kautta tullaan tappamaan ihmiskuntaa.
Itse olen voimakkaasti tätä ajatusta vastaan.
En missään halua levittää tämmöistä salaliittoteoriaa.
Raamattu kertoo, että ihmisiä ei tapeta Herran päivänä rokottamalla, -
vaan sairauksilla, epätoivolla, pelolla.
Luuk. 21:26 "Ja ihmiset menehtyvät peljätessään ja odottaessaan sitä, -
mikä maanpiiriä kohtaa;"
Katsotaan Psalmia 91, -
joka on hyvin lohduttava psalmi meille uskoville.
Ps. 91:4-6 "Sulillansa hän sinua suojaa, -
ja sinä saat turvan hänen siipiensä alla; -
hänen uskollisuutensa on kilpi ja suojus.
Et sinä pelkää yön kauhuja, et päivällä lentävää nuolta, -
et ruttoa, joka pimeässä kulkee, -
et kulkutautia, joka päiväsydännä häviötä tekee."
Tässä on sanat 'rutto' ja 'kulkutauti'.
Rutto, 'deber', voidaan kääntää 'ruttodemoni' alkutekstin mukaan.
Sana kulkutauti, 'getep' hepreaksi, tarkoittaa demonituhoa.
Sairaudet ovat demonien aiheuttamia, ei rokotteet.
Rokotteilla autetaan ihmiskuntaa mutta sairaudet on demonisia.
Minä näen, että vihollinen yrittää kääntää uskovien mielet sekaisin -
näitten salaliittoteorioiden kautta.
Rukouksessa, noin kuukausi sitten, Jumalan henki sanoi minulle selkeästi:
"Moni minun kansastani tuhoutuu salaliittoteorioiden tähden."
Siksi haluan varoittaa sinua, katsojani, älä lähde tähän hullutukseen, -
mikä on tällä hetkellä Suomessa ja ympäri maailmaa liikkeellä.
Herran päivä on myöskin seurakunnan hääjuhlan ja ylösnousemuksen aika.
Ajatellaan juutalaisia häitä. Juutalaiset häät kestävät 7 päivää.
Samoin Herran vihan päivä kestää 7 vuotta.
Juutalaisen tradition mukaan, -
sulhanen hakee morsiamen morsiamen kotoa.
Siksi Matt. 25 kertoo meille nimenoman näistä neitsyistä, -
viidestä viisaasta ja viidestä tyhmästä.
En mene tähän sen syvällisemmin mutta asian ydin on, -
että ensin kaikki nukkuvat.
Ovat odottaneet sulhasta niin kauan, että väsyvät odottamiseen.
"Mutta yösydännä kuului huuto:-
'Katso, ylkä tulee! Menkää häntä vastaan.'"
Ajatuksen ydin on, että laittakaa lamppunne kuntoon.
Lamppu viittaa Jumalan sanaan, -
Jumalan hengen vaikutukseen uskovan sydämessä.
Laittakaa lamppunne kuntoon.
Miten menemme sulhasta vastaan? Kasvamalla Jumalan sanan kautta -
ja kulkemalla elämäntietä pitkin menemme sulhasta vastaan.
Ilm. 19:7 sanoo näin -
"Iloitkaamme ja riemuitkaamme ja antakaamme kunnia hänelle, sillä -
Karitsan häät ovat tulleet, ja hänen vaimonsa on itsensä valmistanut."
Tämä valmistamisasia on itseasiassa äärettömän tärkeä, -
koska ennen Herran päivää on suuri luopumus.
Eli monet ovat luopuneet, nukahtaneet, väsyneet.
Sen tähden vaimon täytyy valmistaa itsensä ylösottoa varten.
Minä profetoin ja olen nähnyt, ja monet muutkin ovat nähneet, -
että on tulossa suuri hengenvuodatus.
Se aloittaa hääjuhlan maanpäällä ennen ylösottoa.
Onko tämä ajatus sinulle ihan uusi, että häät voisivat alkaa maanpäällä?
Matt. 22 kertoo kuninkaan pojan häistä -
ja kuinka kuninkaan poika itse kulkee häähuoneessa -
ja tapaa siellä pöytävieraan, joka ei olekaan puettu häävaatteeseen.
Ajatteletko, että Jeesus antoi meille ontuvia vertauksia?
Vai uskotko, että tämä ilman häävaatteita tullut henkilö -
viittaa seurakuntaan maanpäällä?
Hän ei ollut puettu häävaatteisiin ja hänet heitettiin seurakunnasta ulos.
Hän ei ollut vanhurskauden vaatteissa eikä saanut osallistua hääjuhlaan.
Jos onkin niin, että suuri hengenvuodatus -
aloittaa hääjuhlan maapäällä, valmis- taa seurakunnan ylösottoa varten.
Jes. 30:33 kertoo, että Herran päivänä lähtee tulivirta Jumalasta -
ja se sytyttää helvetin.
Helvetti ei ole vielä toiminnassa, tuonela on, joka on maansisällä.
Helvetti on maan alla, se on aivan erillinen paikka, ja se sytytetään -
sinä päivänä, kun tulivirta lähtee Herran päivänä Jumalasta.
Herran päivä on suuren sadonkorjuun ja ihmeiden aika. Näin väitän.
Taivasten valtakunnasta nimittäin kerrotaan, Matt. 13:24, -
että se on verrattava mieheen, joka kylvi hyvän siemenen peltoonsa.
Lopulta siemen kasvaa, siitä tulee täysikasvuinen vilja -
ja tulee sadonkorjuunaika.
Raamattu ei kerro missään muualla valtavasta sadonkorjuusta, -
kuin Ilmestyskirjassa.
Ilm. 14:15 sanoo näin "Ja temppelistä tuli eräs toinen enkeli -
huutaen suurella äänellä pilvellä istuvalle: "Lähetä sirppisi ja leikkaa,
sillä leikkuuaika on tullut, ja maan elo on kypsynyt".
Tämä on asian ydin.
Maan elo kypsyy. Herran päivä on leikkuun aika.
Jumala tulee lähettämään väkevän herätyksen ja hengenvuodatuksen.
Hän ensin herättää ja valmistaa oman kansansa, seurakuntansa, -
pukee heidät voimallisiin armolahjoihin -
ja lähettää leikkuumiehet työhön.
Siksi Herran päivä tulee olemaan herätyksen ja ihmeiden aika -
voimakkaan hengenvuodatuksen tähden.
Näin itse hyvin voimakkaan näyn joitakin kuukausia sitten.
Aamulla heräsin ja istahdin sängynreunalle.
Yhtäkkiä olin keskellä viljapeltoa.
Uppouduin siihen näkyyn. Vilja oli kypsää ja valmis leikattavaksi.
Näin Jeesuksen istuvan valtaistuimellaan -
ja Hän oli siinä edessäni. Hänen valtaistuimensa, -
voimansa ja valtasuuruutensa oli laskeutunut viljapellon päälle.
Tämä tuli minulle ikäänkuin vahvistuksena siitä, -
että kyllä valtava herätys on tulossa. Oletko valmis Jumalan työhön?
Oletko niin kiinni tässä maailmassa, ettet voi lähteä tekemään työtä, -
minkä Jumala sinulle antaa, -
kun Herran antama hengenvuodatus tulee?
Tiedän hyvin, ettei kaikki usko viimeiseen hengenvuodatukseen.
Jos joku katsojista on saanut sydämellensä -
samankaltaista ajatusta Jumalan hengeltä, -
niin sinua tahdon kehottaa: Valmistaudu, se tulee hyvin pian.
Tärkeä ajatus: -
Jos seurakunta temmataan ennen Herran päivän alkua pois, -
Herran päivä on sadonkorjuun aika, niin kuka korjaa sadon?
Nekö korjaa sadon, jotka on tänne jäänyt paatuneessa tilassa?
Ei heistä ole sadonkorjaajiksi.
Sadonkorjaajia ovat ne, jotka ovat valmistautuneet, -
jotka rakastavat Jeesusta ja Jumalan sanaa.
Ovat valmistautuneet sitä varten, -
että armolahjat alkaa toimimaan ja profetian henki virtaa heidän kauttaan.
Profetian henki on Jeesuksen todistus.
2. Tess. 2:8 kertoo siitä vielä meille.
Samalla kun Jumalan henki antaa maanpäälle suuria -
ihmeitä ja tunnustekoja, herättää oman kansansa, -
myöskin laittomuuden salaisuus alkaa vaikuttamaan voimakkaammin.
Laittomuuden ihminen ilmestyy saatanan vaikutuksesta -
valheen kaikella voimalla ja tunnusteoilla ja ihmeillä.
Tulee suuri jakolinja maanpäälle.
Tulee Jumalan ihmeitä ja tulee saatanan ihmeitä.
2. Tess. 2:10-12 "ja kaikilla vääryyden viettelyksillä niille, -
jotka joutuvat kadotukseen, sentähden etteivät ottaneet vastaan -
rakkautta totuuteen, voidaksensa pelastua.
Ja sentähden Jumala lähettää heille väkevän eksytyksen, -
niin että he uskovat valheen, että kaikki ne tuomittaisiin, -
jotka eivät ole uskoneet totuutta, vaan mielistyneet vääryyteen."
Ystävä, elämme voimakkaan vääryyden aikaa jo nyt.
Tässä joitakin ajatuksia Herran päivästä.
Seuraavassa jaksossa haluan puhua merkeistä, -
jotka edeltää Herran päivän seitsenvuotisjaksoa.
Nämä merkit ovat hyvin tärkeitä, koska niistä voimme määritellä, -
kuinka lähellä Herran päivä, josta puhuimme, oikeasti on.
Siunausta sinulle.
Tekstitys: A. Eskola